Document ID: 32007R1135

PADOMES REGULA (EK) Nr. 1135/2007
(2007. gada 10. jūlijs),
ar ko groza Regulu (EK) Nr. 2866/98 attiecībā uz euro maiņas kursu Kiprai
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 123. panta 5. punktu,
ņemot vērā Komisijas priekšlikumu,
ņemot vērā Eiropas Centrālās bankas atzinumu (1),
tā kā:
(1)
Ar Padomes Regulu (EK) Nr. 2866/98 (1998. gada 31. decembris) par maiņas kursu starp euro un to dalībvalstu valūtām, kuras pieņem euro (2) noteikti pārrēķina kursi, kas ir spēkā no 1999. gada 1. janvāra.
(2)
Saskaņā ar 2003. gada Pievienošanās akta 4. pantu Kipra ir dalībvalsts, uz ko attiecas izņēmums, kā definēts Līguma 122. pantā.
(3)
Ņemot vērā Padomes Lēmumu 2007/503/EK (2007. gada 10. jūlijs) saskaņā ar Līguma 122. panta 2. punktu par vienotas valūtas pieņemšanu Kiprā 2008. gada 1. janvārī (3), Kipra ir izpildījusi vienotas valūtas ieviešanai paredzētos nosacījumus, un Kipras izņēmuma statuss tiek atcelts no 2008. gada 1. janvāra.
(4)
Euro ieviešanai ir vajadzīgs pieņemt maiņas kursu starp euro un Kipras mārciņu. Šim maiņas kursam vajadzētu būt 0,585274 Kipras mārciņas pret 1 euro, kas atbilst šobrīd spēkā esošajam centralizētajam mārciņas maiņas kursam valūtas maiņas mehānismā (ERM II).
(5)
Tādēļ būtu atbilstīgi jāgroza Regula (EK) Nr. 2866/98,
IR PIEŅĒMUSI ŠO REGULU.
1. pants
Regulas (EK) Nr. 2866/98 1. pantā starp ailēm ar Itālijas lirai un Luksemburgas frankam piemērojamiem maiņas kursiem iekļauj šādu aili:
“= 0,585274 Kipras mārciņas”.
2. pants
Šī regula stājas spēkā 2008. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 10. jūlijā

Labels: 2
18